****

ที่ มท ๐๘10.5/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

มกราคม 2562

เรื่อง การจัดเก็บข้อมูลปริมาณขยะเปียกเพื่อการคำนวณการปล่อยก๊าซเรือนกระจก

เรียน ผู้ว่าราชการจังหวัดลำพูน จังหวัดเลย จังหวัดลพบุรี จังหวัดสงขลา

อ้างถึง หนังสือสำนักเลขาธิการคณะรัฐมนตรี ด่วนที่สุด ที่ นร 0505/17789 ลงวันที่ 25 พฤษภาคม 2560

สิ่งที่ส่งมาด้วย 1. แนวทางการจัดเก็บข้อมูลปริมาณขยะเปียกฯ จำนวน 1 ชุด

2. รายชื่อองค์กรปกครองส่วนท้องถิ่น จำนวน 1 ชุด

3. แบบการขึ้นทะเบียนเจ้าหน้าที่บันทึกข้อมูลฯ (ประเภทครัวเรือน) จำนวน 1 ชุด

4. แบบการขึ้นทะเบียนสมาชิกในการเก็บตัวอย่างฯ (ประเภทครัวเรือน) จำนวน 1 ชุด

5. แบบการขึ้นทะเบียนเจ้าหน้าที่บันทึกข้อมูลฯ (ประเภทศูนย์พัฒนาเด็กเล็กและโรงเรียน)

จำนวน 1 ชุด

6. ระเบียบวาระการประชุม จำนวน 1 ชุด

7. แบบตอบรับ จำนวน 1 ชุด

ตามที่คณะรัฐมนตรีได้มีมติเมื่อวันที่ 23 พฤษภาคม 2560 เห็นชอบแผนที่นำทางการลด  
ก๊าซเรือนกระจกของประเทศ ปี พ.ศ. 2564 – 2573 (Thailand’s Nationally Determined Contribution Roadmap on Mitigation 2021 – 2030) ตามที่กระทรวงทรัพยากรธรรมชาติและสิ่งแวดล้อมเสนอ   
โดยมาตรการที่มีศักยภาพในการลดก๊าซเรือนกระจกของประเทศไทยประกอบด้วย 15 มาตรการ   
ซึ่งในมาตรการที่ 10 คือ มาตรการลดปริมาณขยะ โดยให้องค์กรปกครองส่วนท้องถิ่น และกรมส่งเสริมการปกครองท้องถิ่นเป็นหน่วยงานหลัก นั้น

กรมส่งเสริมการปกครองท้องถิ่นได้จัดทำแนวทางการจัดเก็บข้อมูลขยะเปียกเพื่อการคำนวณการปล่อยก๊าซเรือนกระจก โดยขอให้จังหวัดแจ้งองค์กรปกครองส่วนท้องถิ่นดำเนินการตามแนวทางการจัดเก็บข้อมูลปริมาณขยะเปียกเพื่อการคำนวณการปล่อยก๊าซเรือนกระจก ดังนี้

1. ประเภทครัวเรือน ให้องค์กรปกครองส่วนท้องถิ่นคัดเลือกอาสาสมัครท้องถิ่นรักษ์โลก  
   ในพื้นที่ เพื่อเป็นเจ้าหน้าที่จัดเก็บข้อมูลฯ บันทึกรายละเอียดตามแบบการขึ้นทะเบียนเจ้าหน้าที่บันทึกข้อมูลฯ (ประเภทครัวเรือน) (สิ่งที่ส่งมาด้วย 3) และคัดเลือกครัวเรือน จำนวน 300 ครัวเรือน เพื่อจัดเก็บข้อมูล  
   ขยะเปียก และบันทึกรายละเอียดตามแบบการขึ้นทะเบียนสมาชิกในการเก็บตัวอย่างฯ (ประเภทครัวเรือน)   
   (สิ่งที่ส่งมาด้วย 4)
2. ประเภทศูนย์พัฒนาเด็กเล็กและโรงเรียน ให้องค์กรปกครองส่วนท้องถิ่นมอบหมายเจ้าหน้าที่ผู้รับผิดชอบจัดเก็บข้อมูลฯ และบันทึกรายละเอียดตามแบบการขึ้นทะเบียนเจ้าหน้าที่บันทึกข้อมูลฯ(ประเภทศูนย์พัฒนาเด็กเล็กและโรงเรียน) (สิ่งที่ส่งมาด้วย 5)

3. แจ้งท้องถิ่น ...

-2-

1. แจ้งท้องถิ่นจังหวัด นายกองค์กรปกครองส่วนท้องถิ่น และเจ้าหน้าที่ที่รับผิดชอบ  
   ขององค์กรปกครองส่วนท้องถิ่น จำนวนแห่งละ 1 คน (ประเภทครัวเรือน) เข้าร่วมประชุมเตรียมความพร้อมการจัดเก็บข้อมูลปริมาณขยะเปียกเพื่อการคำนวณการปล่อยก๊าซเรือนกระจก ในวันพฤหัสบดีที่ 24 มกราคม 2562 เวลา 13.30 น. ณ ห้องประชุมกองทุนบำเหน็จบำนาญ กรมส่งเสริมการปกครองท้องถิ่น สำหรับค่าใช้จ่าย  
   ในการเดินทางไปราชการ ค่าพาหนะ ค่าเบี้ยเลี้ยง และค่าใช้จ่ายอื่นๆ ให้เบิกจ่ายจากต้นสังกัด
2. ให้จังหวัดรวบรวมข้อมูลการขึ้นทะเบียนเจ้าหน้าที่บันทึกข้อมูลฯ (ครัวเรือน ศูนย์พัฒนาเด็กเล็ก และโรงเรียนเป้าหมาย) ข้อมูลการขึ้นทะเบียนสมาชิกในการเก็บตัวอย่างฯ และแบบตอบรับผู้เข้าร่วมประชุมฯ ส่งให้กรมส่งเสริมการปกครองท้องถิ่นภายในวันพุธที่ 23 มกราคม 2562 ทางไปรษณีย์อิเล็กทรอนิกส์   
   E-mail: [urban2dla@gmail.com](mailto:urban2dla@gmail.com)

โดยดาวน์โหลดสิ่งที่ส่งมาด้วยจากเว็บไซต์กรมส่งเสริมการปกครองท้องถิ่น www.dla.go.th ในส่วนของ “หนังสือราชการ”

จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น   
ส่วนส่งเสริมการสาธารณสุขและสิ่งแวดล้อม   
โทร 0-2241-9000 ต่อ 2112   
โทรสาร 0-2241-2066

ผอ.กพส. ..................................

ผอ.สสส......................................

หน.ฝ..........................................

เจ้าหน้าที่..................................

ผู้ประสานงาน

นาย ณวิช อุ่นวิจิตร 092-261-6141